《飞来寺 其四》
明代·钟万春

为客江湖已廿年，抠衣今谒大罗天。玉环金锁成尘事，云笈尼罗总自然。

琪树带霞笼宝筏，天花凝露印瑶川。慈航觉路元非幻，四谛真诠在目前。

作者简介：钟万春，字懋和，号初宇。清远人。于田子。明神宗万历七年（一五七九）举人，官邵武同知，以艰去，补襄阳同知，升知府。有《戋戋言文集》。民国《清远县志》卷六有传。